钦定古今图书集成/明伦汇编/官常典/第753卷 > 郭民励
## 钦定古今图书集成/明伦汇编/官常典/第753卷 > 郭民励

按《南康县志》：“民励，字不息，崇义籍，本邑人。崇祯十二
年以明经入太学，居常绘《忠孝居朝图》悬于斋室。十
六年任德化训导，拜先师庙，以忠孝节义自许。日游
庐山白鹿洞，谒本邑先贤刘子嘉先生，偕诸生究探
奥义，讲解性理诸书。履任一载馀，会左良玉兵变，即
冠带升堂，骂不绝口，良玉恚甚，杀之。时上其事，额以
‘忠烈’”二字旌之。